《梦西湖》
明代·石宝

山灵有宿约，寤寐应未爽。高韵摆尘俗，幽思入无象。

分明桃花潭，春水增十丈。迟回虎穴傍，展转不可上。

平生志多违，万事一怅惘。出门见明月，悠悠兴深往。

作者简介：真定府藁城人，字邦彦，号熊峰。成化二十三年与兄石玠同举进士。与修《大明会典》。累擢为礼部尚书兼学士掌詹事府事。授检讨。嘉靖三年以吏部尚书兼文渊阁大学士，直内阁。守己鲠狷，持论坚确，进退凛然。辞归时襆被一车而已，都人叹其廉洁。所作诗淹雅清峭，讽谕婉约，有词人之风。有《熊峰集》、《恒阳集》。